ΠΕΡΙΕΧΟΜΕΝΑ
ΑΠΟΦΑΣΕΙΣ
Αναγνώριση Νοσοκομείου ως κατάλληλου κέντρου
εκπαίδευσης ειδικευμένων ιατρών ειδικότητας
Καρδιολογίας στις νεώτερες τεχνικές υπερήχων.
Σύσταση Επιτροπής Αεροπορικού Τουρισμού.
Ορισμός δικαστικού καταστήματος για την εκδίκαση της υπόθεσης του δυστυχήματος των Τεμπών.
ΑΠΟΦΑΣΕΙΣ
Αριθμ. Γ5α/Γ.Π. 8493/2023
(1)
Αναγνώριση Νοσοκομείου ως κατάλληλου κέντρου
εκπαίδευσης ειδικευμένων ιατρών ειδικότητας
Καρδιολογίας στις νεώτερες τεχνικές υπερήχων.
Η ΠΡΟΪΣΤΑΜΕΝΗ ΓΕΝΙΚΗΣ ΔΙΕΥΘΥΝΣΗΣ
ΥΠΗΡΕΣΙΩΝ ΥΓΕΙΑΣ ΤΟΥ ΥΠΟΥΡΓΕΙΟΥ ΥΓΕΙΑΣ
Έχοντας υπόψη:
1. Τις διατάξεις:
α. Του άρθρου 3 του ν. 1278/1982 «Για σύσταση Κεντρικού Συμβουλίου Υγείας» (Α’ 105),
β. του άρθρου 6 του ν.δ. 3366/1955 «Περί ασκήσεως
του ιατρικού επαγγέλματος και ιατρικών ειδικοτήτων και
άλλων τινών διατάξεων» (Α’ 258),
γ. του π.δ. 228/2000 «Άδεια εκτέλεσης υπερηχογραφημάτων» (Α’ 197) και
δ. του π.δ. 121/2017 «Οργανισμός του Υπουργείου
Υγείας» (Α’ 148).
2. Το άρθρο 109 του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133).
3. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
4. Το υπ’ αρ. 7033/7-2-2023 έγγραφο της Διοίκησης της
6ης Υγειονομικής Περιφέρειας Πελοποννήσου-Ιονίων
Νήσων-Ηπείρου και Δυτικής Ελλάδας με τα συνημμένα
σε αυτό έγγραφα.
5. Την υπ’ αρ. 1290/9-10-2023 (Ορθή Επανάληψη) απόφαση της Διοικούσας Επιτροπής του Κεντρικού Συμβου-
λίου Υγείας (ΚΕ.Σ.Υ.) η οποία διαβιβάστηκε στην υπηρεσία με το από 8-2-2024 διαβιβαστικό έγγραφο όπως
έγινε δεκτή από τον Υφυπουργό Υγείας.
6. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού, σύμφωνα με την υπό στοιχεία Β2α,Β1α/οικ.
17113/21-3-2024 εισήγηση του Προϊσταμένου της Γενικής Διεύθυνσης Οικονομικών Υπηρεσιών του Υπουργείου
Υγείας, με βάση την περ. ε της παρ. 5 του άρθρου 24 του
ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ)-δημόσιο
λογιστικό και άλλες διατάξεις» (Α’ 143), αποφασίζουμε:
Κυρώνεται η ανωτέρω υπ’ αρ. (5) σχετική απόφαση
του ΚΕ.Σ.Υ, με την οποία εγκρίνεται η αναγνώριση των
Α’ και Β’ Καρδιολογικών Κλινικών του Πανεπιστημιακού Γενικού Νοσοκομείου Ιωαννίνων ως κατάλληλων
κέντρων για την εκπαίδευση ειδικευμένων ιατρών
ειδικότητας Καρδιολογίας στις νεώτερες τεχνικές
υπερήχων.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 26 Μαρτίου 2024
Η Προϊσταμένη της Γενικής Διεύθυνσης
ΒΑΣΙΛΙΚΗ ΦΑΚΟΥΚΑΚΗ
Ι
Αριθμ. 89046
(2)
Σύσταση Επιτροπής Αεροπορικού Τουρισμού.
Ο ΓΕΝΙΚΟΣ ΓΡΑΜΜΑΤΕΑΣ ΜΕΤΑΦΟΡΩΝ ΤΟΥ
ΥΠΟΥΡΓΕΙΟΥ ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Την παρ. 3 του άρθρου 44 του ν. 4622/2019 «Επιτελικό Κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133).
2. Το π.δ. 123/2017 «Οργανισμός του Υπουργείου Υποδομών και Μεταφορών» (Α’ 151).
3. Τα άρθρα 13 έως 15 του Κώδικα Διοικητικής Διαδικασίας (ν. 2690/1999, Α’ 45).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
29 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1970
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1970/29.03.2024
4. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
5. Το άρθρο 5 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131), όπως ισχύει.
6. Τα άρθρα 75, 76, 77, 78 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
7. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
8. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
9. Την υπ’ αρ. 68261/16.03.2021 κοινή απόφαση του
Πρωθυπουργού και του Υπουργού Υποδομών και Μεταφορών «Διορισμός μετακλητού Γενικού Γραμματέα
Μεταφορών, του Υπουργείου Υποδομών και Μεταφορών» (Υ.Ο.Δ.Δ. 204).
10. Την υπ’ αρ. 21747/23.01.2023 απόφαση του Γενικού
Γραμματέα Μεταφορών του Υπουργείου Υποδομών και
Μεταφορών «Σύσταση Επιτροπής Αεροπορικού Τουρισμού» (Β’ 305).
11. Την ανάγκη επανασύστασης της Επιτροπής Αεροπορικού Τουρισμού για την ολοκλήρωση του έργου της.
12. Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογι-
σμού, αποφασίζουμε:
Την σύσταση της Επιτροπής με ονομασία: «Επιτροπή
Αεροπορικού Τουρισμού», με αντικείμενο την ενίσχυση
του αεροπορικού τουρισμού, την αναζήτηση και υποβολή προτάσεων για την ανάληψη πρωτοβουλιών για
την ανάπτυξη, προώθηση, διάδοση και βελτίωση των
συνθηκών αεροπορικού τουρισμού, προτάσεων για αξιοποίηση και ενίσχυση των υποδομών, περιφερειακών
αεροδρομίων και πεδίων προσγείωσης και απογείωσης,
υποβάλλοντας προς τους ως άνω σκοπούς, προτάσεις,
γνωμοδοτήσεις καθώς και προτάσεις νομοθετικών μεταρρυθμίσεων.
Ορίζονται ως μέλη της Επιτροπής Αεροπορικού Τουρισμού οι κάτωθι:
1. Ιωάννης Ξιφαράς του Μιχαήλ, Γενικός Γραμματέας
Μεταφορών του Υπουργείου Υποδομών και Μεταφορών,
2. Ελένη Ράπτη του Δημητρίου, Υφυπουργός Τουρισμού,
3. Χρήστος Τσίτουρας του Διομήδη, Διοικητής Αρχής
Πολιτικής Αεροπορίας,
4. Γεώργιος Σαουνάτσος του Εμμανουήλ, Διοικητής
Υπηρεσίας Πολιτικής Αεροπορίας,
5. Σωτήριος Διαμαντόπουλος του Σπυρίδωνος, Δικηγόρος,
6. Αθηνά Μπαμπάκου του Αριστείδη, Προϊσταμένη της
Διεύθυνσης Στρατηγικού Σχεδιασμού του Υπουργείου
Τουρισμού,
7. Κωνσταντίνος Κατσανέβας του Νικολάου, Δικηγόρος, συνεργάτης της Υφυπουργού Τουρισμού,
8. Κυπριανός Μπίρης του Δημητρίου, Πρόεδρος της
AOPA HELLAS,
9. Χρήστος Λεοντόπουλος του Κωνσταντίνου, Εκπρόσωπος της Πανελλήνιας Ένωσης Πιλότων,
10. Δημήτριος Λυμπεράκης του Δημοσθένη, Διευθύνων Σύμβουλος Αεροδρομίου Γεν. Αεροπορίας «Λυδία»,
11. Σπυρίδων Ξεριάς του Αθανασίου, Υπεύθυνος Λειτουργίας Σχολών Ερασιτεχνών Πιλότων,
12. Δημήτριος Βερβερέλης του Θωμά, Επαγγελματίας
Χειριστής Ελικοπτέρου,
13. Μαρία Γάτσου του Δημητρίου, Γενική Διευθύντρια
του Συνδέσμου Ελληνικών Τουριστικών Επιχειρήσεων
(ΣΕΤΕ).
Χρέη γραμματέα θα εκτελεί η Αμαλία Παττακού του
Θεοχάρη, με αναπληρώτρια την Ζαφειρία Μαρκαντωνάτου του Βασιλείου, υπάλληλοι του Υπουργείου Υποδο-
μών και Μεταφορών.
Συντονιστής της Επιτροπής ορίζεται ο Γενικός Γραμματέας Μεταφορών, Ιωάννης Ξιφαράς. Ο Συντονιστής
συγκαλεί και συντονίζει τις εργασίες τις Επιτροπής.
Ουδεμία αποζημίωση καταβάλλεται στον Συντονιστή,
στα μέλη και στην εκτελούσα χρέη γραμματέα της Επιτροπής για τη συμμετοχή τους σε αυτή.
Η θητεία της Επιτροπής λήγει με την υποβολή των παρατηρήσεων της Επιτροπής και τη σύνταξη σημειώματος
με τα συμπεράσματά της προς τον Υπουργό Υποδομών
και Μεταφορών, και δη για χρονικό διάστημα έξι (6) μηνών, με δυνατότητα παράτασης πλέον τριών (3) μηνών.
Με την έκδοση της παρούσας η υπ’  αρ. 21747/
23.01.2023 (Β’ 305) απόφαση του Γενικού Γραμματέα Μεταφορών του Υπουργείου Υποδομών και Μεταφορών
παύει να ισχύει.
Η απόφαση αυτή να δημοσιευθεί στην Εφημερίδα της
Κυβερνήσεως.
Παπάγου, 26 Μαρτίου 2024
Ο Γενικός Γραμματέας Μεταφορών
ΙΩΑΝΝΗΣ ΞΙΦΑΡΑΣ
Ι
Αριθμ. 18703οικ.
(3)
Ορισμός δικαστικού καταστήματος για την εκδίκαση της υπόθεσης του δυστυχήματος των Τε-
μπών.
Ο ΥΠΟΥΡΓΟΣ ΔΙΚΑΙΟΣΥΝΗΣ
Έχοντας υπόψη:
1. Τις διατάξεις:
α) Των παρ. 1 και 4 του άρθρου 22 του ν. 4938/2022
«Κώδικας Οργανισμού Δικαστηρίων και Κατάστασης
Δικαστικών Λειτουργών» (Α’ 109),
β) της παρ. 2 του άρθρου 7 του ν. 3469/2006 «Εθνικό
Τυπογραφείο Εφημερίς της Κυβερνήσεως και λοιπές διατάξεις» (Α’ 131), όπως αντικαταστάθηκε με την παρ. 3
του άρθρου 20 του ν. 4368/2016 (Α’ 21),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1970/29.03.2024
γ) του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133),
δ) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119), όπως τροποποι-
ήθηκε με τα άρθρα 28 έως 41 του ν. 4623/2019 (Α’ 134)
και το άρθρο 18 του ν. 4625/2019 (Α’ 139),
ε) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
στ) του π.δ. 6/2021 «Οργανισμός του Υπουργείου Δικαιοσύνης» (Α’ 7),
ζ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
2. Τα πρακτικά της 25ης/27.02.2024 και της
28ης/12.03.2024 συνεδρίασης του Συμβουλίου Διοίκησης του Πανεπιστημίου Θεσσαλίας.
3. Την υπ’ αρ. 4062/26.03.2024 (ΑΔΑ: ΡΕΖΟ46ΨΧΥΙ-55Ε)
απόφαση του Διοικητικού Συμβουλίου του ΤΑ.Χ.ΔΙ.Κ..
4. Το γεγονός ότι, με βάση το περιεχόμενο των προαναφερθέντων πρακτικών, προκύπτει η ανάγκη καθορισμού,
ως έδρας συνεδρίασης για την εκδίκαση της υπόθεσης
των Τεμπών, του Συνεδριακού Κέντρου του Πανεπιστημίου Θεσσαλίας στο συγκρότημα «ΓΑΙΟΠΟΛΙΣ» (πρώην
ΤΕΙ Λάρισας), λαμβάνοντας υπόψη τον αυξημένο αριθμό
των κατηγορουμένων, των μαρτύρων, των συνηγόρων
υπεράσπισης, των συγγενών θυμάτων, των δημοσιογράφων και των λοιπών ατόμων που θα παρακολουθήσουν
τις συνεδριάσεις.
5. Το γεγονός ότι, από τις διατάξεις της παρούσας, δεν
προκαλείται δαπάνη εις βάρος του κρατικού προϋπολογισμού, αποφασίζουμε:
Ορίζουμε, ως δικαστικό κατάστημα για την εκδίκαση
της υπόθεσης του δυστυχήματος των Τεμπών, σε α’ και β’
βαθμό, το Συνεδριακό Κέντρο του Πανεπιστημίου Θεσσαλίας στο συγκρότημα «ΓΑΙΟΠΟΛΙΣ» (πρώην Τ.Ε.Ι. Λάρισας).
Η παρούσα να γνωστοποιηθεί με κοινοποίηση στον
Δικηγορικό Σύλλογο Λάρισας και με επικόλλησή της
στην είσοδο του δικαστικού καταστήματος.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 27 Μαρτίου 2024
Ο Υπουργός
ΓΕΩΡΓΙΟΣ ΦΛΩΡΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1970/29.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201970.pdf | Tokens: 12391]